1. **Pradhan Mantri Kisan Samman Nidhi – ara maia?**

Pradhan Mantri Kisan Samman Nidhi (PM-KISAN) ian gitalgipa ma’mong sorkarini dingtangmancha a’songni manderangna jean a’arang game ge’e cha’na gita dongachim uamangni nokdangna game ge’e cha’na aro ge’a gamanina nanggipa bosturangko aro gipin nanganirangko ra’na gita tangka paisa rangko on’e dakchakgipa scheme ong’a. Ia schemeni ning’ao je game ge’e cha’giparangan seokako man’ahachim uamangni pilak tangka paisa man’na nanggiparangko ma’mong sorkari on’na gita dakchakgen.

1. **Ia scheme-ara a’a chia banggijagipa nokdangrangnasan namgniko on’aigenma?**

Ong’ja, PM- KISAN scheme-ko 24th February 2019 oprakaha aro jensalo ia scheme ko a’bachenga unomitingde je nokdangan a’a chia hectare 2(gni) san dongachim unasan ia scheme ko tariaha. Indiba ia scheme ko gital dake 01.06.2019-o taripiltaiaha aro pilak nokdangrangan jean kragita a’arang game ge’e cha’na dongachim, nokantian ia schemeni namgniko man’aha.

1. **Ia scheme-ni namgniara mairang?**

Ia PM- KISAN scheme ni ning’ao je nokdangrangan game ge’e cha’na gita a’arang dongachim uamangna hajal dok (Rs. 6000) tangkarangko bilsio nokdang ge’prakna ja’bri prako hajal gni ka’e changgitam dake on’gen.

1. **Basako ia schemeko oprakaha?**

Ia PM- KISAN scheme-ko an’çhingni mande ra’na kragipa Prime Minister ni jakchi 24th  February 2019-o oprake on’angaha.

1. **Mai tarikoni ia schemeko kam ka’na a’bachengaha?**

Ia scheme-ko 01.12.2018- oni kam ka’na a’bachengaha.

1. **Sawarang ia schemeko man’na kragipa ong’a?**

Je game ge’e cha’giparang an’tangtangni bimungo a’a pattarang dongachim uamang ia schemeko man’na kragipa ong’a.

1. **Sawarang ia schemeko man’na kragijagipa ong’a?**

Ka’mao mesokgimin dolni manderang ia PM-KISAN schemeni dakchakaniko man’jawa.

1. Sorkarini ning’o donggipa a’a ba jakkalgipa bi’ap
2. Je game cha’gipa nokdangni manderang ka’mao on’sogimin ni member-rang ong’a
3. Gitcham aro gitalgipa Constitutional posto kam ka’giparang
4. Gitcham aro gitalgipa Ministers/ State Ministers aro gitcham aro gitalgipa Lok sabha/ Rajya sabha/ State Legislative Assemblies/State Legislative councils- ni memberrang aro unbaksana gitcham aro gitalgipa Mayors of Municipal corporations, aro gitcham aro gitalgipa Chairpersons of District Panchayats-ni member-rang.
5. Je Manderangan kam ka’engachim aro retired Officers aro central / state Government Ministries / Offices / Departments/ Central or State PSEs aro Attached offices / Autonomous lnstitutions jean sorakarini ning’ao regular ong’e kam ka’engachim uamang ia schemeni dakchakani ko manjawa (Indiba Multi Tasking Staff (MTS)/class IV/ Group D kam ka’enggiparang iako man’gen)
6. Gimik Supernnuated/ retired pensioner jemangan jao Rs 10,000/- na bate pension man’engachim.
7. Je manderangan batangimin bilsirango income tax gamengachim
8. Doctors, Engineer’s, Lawyers, Chartered Accountants aro Architects jemangan bimung rangko segate sorkarini ning’o kam ka’engachim
9. **Bilsio baita chang ia scheme-ara dakchakaniko on’gen?**

Ia PM- KISAN scheme ni ning’ao je nokdangrangan game ge’e cha’na gita a’arang dongachim uamangna hajal dok (Rs. 6000) tangkarangko bilsio nokdang ge’prakna ja’bri prako hajal gni ka’e changgitam dake on’gen. Ia scheme ni ning’ao skanggipa bakko 01 .12 2018-oni 31 03 2019 -ona on’gen , gnigipa bak-ko 01 04.2019-oni 31 07 .2019 -ona,gittamgipa bak-ko 01 08.2019-oni 30. 11. 2019 ona aro apsan dake on’angkugen.

1. **Je manderangan Central/State Government / PSU / Autonomous Organization aro dingtang dingtang dakgiparango kam ka’engachim aro uamangni bimungo songrango a’arang game ge’e cha’na gita dongode uamangba ia scheme ni dakchakaniko man’genma?**

Manjawa. Je Manderangan kam ka’engachim aro retired Officers aro Central / State Government Ministries / Offices / Departments/ Central or State PSEs aro Attached offices / Autonomous lnstitutions jean sorakarini ning’ao regular ong’e kam ka’engachim uamang ia schemeni dakchakani ko manjawa. Indiba Multi Tasking Staff (MTS)/class IV/ GroupD-o kam ka’enggiparang aro retired ong’giparang ia schemeni dakchakaniko man’gen.

1. **Je game cha’gipani nokdango a’a hectare gni na bate dongode ua manderangba ia scheme ni dakchakaniko man’genma?**

Hoe man’gen. Ia schemeko baridapataha aro pilak a’a donggipa nokdang rangko ia schemeni ning’ao napataha.

1. **Ia scheme-ko man’gnigiparang ong’gija an’tangtangko parakatode mai ong’gen?**

Ong’gija parakatanirangko dakode uamang tangkarangko on’pilna gita nanggen aro niam ni gita mogoldoma ka’gen.

1. **Ia scheme-ni ning’ao seokako man’giparangna bon’kamgipa tarik- ara basako?**

Ia scheme-ni ning’ao seokako man’giparangna donsogimin bonkamgipa tarikara 01.02.2019 ong’a aro uni jamano mamungkoba dingtangatna man’ jawaha aro jemangan seokako man’ahachim uamang ia schemeko bilsi bongana man’gen indiba a’a nokgipa sia ong’ode a’a-ko man’rikgnigipana segate on’ a gita nanggen.

1. **Ia scheme-ni namgnikora a’a nokgipani siani jamano man’rikgnigipana bon’ kamgipa tarik 01.02.2019-ni jaman segate on’na ong’ode man’genma?**

Hoe man’gen. Ia scheme-ni namgniko a’a nokgipani siani jamano man’rikgnigipana bon’kamgipa tarik 01.02.2019-ni jaman segate on’oba man’aigen

1. **A’a nokgipa ni bimungko 01.12.2018 - 31.01.2019 ia tarikni gisepo bodole on’a ong’ ode uamangba man’genma?**

Jemangan a’a nokgipani bimungko 01.12.2018 - 31.01.2019 ia tarikni gisepo bodolachim, nanggipa a’selni gimin jekai gital breani, man’rikani ba boksis dake donangode ia schemeni dakchakaniko man’ gen. Skanggipa bak on’ gipa bilsio (2017-18) tangka watatgipa tarik 31.3.19 baksa apsan ong’ na nanggen, ja’ bri-na joljol jedakode nokdangni manderang ia scheme-ni niam ni gita seokako man’ gen.

1. **Nokdango income tax gamgipa dongode uni segipa/jikgipa ia schemeni namgniko man’genma?**

Manjawa, batanggimin bilsirango income tax rangko gama ong’ode nokdangni manderang ia schemeni namgniko man’jawa.

1. **Ia schemeni ning’ao Nokdang- ara maia?**

A’a donggipa nokdangara “je nokdangon segipa, jikgipa aro bi’sarang game cha’na gita a’arang A’dok/UT land records-o donga uan ong’a”. Jemangan a’arang an’tangtangni bimungo donga aro seokako man’aha uamangni man’gniko hisap ka’na gita chin dake jakkalanggen.

1. **Jemangan an’tangtangni bimungo a’arang dongja indiba pagipa/ atchutang ni a’a-o game ge’e cha’enga uamangba ia schemeko man’genma?**

An’tangtangni bimungo a’a rang dongjaode ia schemeko manjawa, indiba a’a nokgipa bimungrangko uamangni bimungo segate on’ode uamang ia schemeni dakchakaniko man’gen.

1. **Je manderangan gipin ni a’arango game ge’e cha’engachim uamangba ia schemeni dakchakaniko man’genma?**

Manjawa, ia schemeko man’na gitade an’tangtangni bimungo a’a dongna gita nangchongmotgen.

1. **Ia schemeni ning’ao dakchakaniko man’nagiparangko maidake chin dakgen aro seokgen?**

Game ge’e cha’giparangni nokdangrangko seokani dai-ara A’dok/ UT sorkarini jako ong’a. Jemangan an’tangtangni bimungo a’arang donga aro A’dok/UT sorkarini ning’ao a’arang se’gate donggiparang dongachim uamang ia schemeni dakchakaniko man’gen.

1. **Mai nangchongmotgipa ui’atanirangko PM- KISAN portal-o schemeni dakchakaniko man’na gita gapatna nanggen?**

Ka’mao on’sogimin ui’atanirangko/documents-rangko PM-KISAN scheme ko man’na gita game ge’e cha’giparang se’gatna gita nanggen.

1. Bimung, bilsi, me’a/me’chik, Gadang (SC/ST)
2. Aadhaar numbor
3. Bank account numbor aro IFSC code
4. Mobile numbor
5. **Mai cholchi game cha’gipa nokdangrang an’tangko seokako man’aha ine ma’sigen?**

Jemangan seokako man’aha uamangni bimungko block officerango mesoke dongen aro officeniko koborrangkoba ra’jolna gita man’gen. Je manderangan seokako man’aha uamangna man’gnirangko A’dok/UTs sorkari, SIVIS-ni gita chamatgen. An’tangtangni bimungrangko nina sikode PM-KISAN portal-niko nina gita man’gen.

1. **Jemangan man’na krachim indiba bimungrang seokako man’gipao dongja uamangna mai cholko dakna man’gen?**

Je nokdangni manderangan bimung dongjachim uamang District Level Grievances Redressal Monitoring-chi re’ange aganna gita nanggen. Una agreba sorkari dingtangmancha game ge’e cha’gipana PM-KISAN web-portal [www.pmkisan.gov.in](http://www.pmkisan.gov.in) ko kulie on’aha jedakode game ge’e cha’giparang dingtang dingtang minggitam cholchi/link-chi gapatna gita man’gen:

1. Gitalgipa game ge’e cha’giparangni bimungko segatani: Game ge’e cha’giparang pilak on’na nanggiparangko ia link-chi reang’e joma ka’na gita nanggen. Form-o nangchongmotgiparangko gapatani donga aro an’tang pa’rakaniko dakna gita nanggen. Jensalo game cha’giparang form-ko gapate on’manaha uni jamano ia form-rang State Nodal Officer (SNO) chi sokanggen aro uamang nipiltaianiko dakgen. SNO-rang game cha’giparangni pilak gapatgipa aro on’chapatgipa lekkarangko PM-KISAN portal niko nipiltaianiko dakgen aro uni jamanosa tangkarangko gamna gita nanggen.
2. Aadhaar-o bimung on’gimin gita taridapani: Game cha’giparang aadhaar cardo bimung segat gimin gita an’tangtangni bimungko link chi re’ange bimungrangko taridaptaina gita nanggen. Taridapgimin bimungrang system- o gital dake nakatpilgen.
3. Seokako man’giparangni gadang:Aadhaar numbor ba bank account numbor ba segatgimin mobile numbor- rangko link chi re’enge dokatode man’gnigiparang an’tangtangni man’gnigipa bak-ko nina gita man’gen.
4. **Je nokdangrangan songtango ba dintangtang songrango ba a’dok chiga rango a’arang dongenchimode maidake nokdangni manderang ia schemeni dakchakaniko man’gen?**

Uandakgipa a’selode game cha’giparangni nokdangrang damsan bi’aponikosan dakchakaniko man’aigen.Tangka paisarangko ong’gija dake nokdangrangna watatode State Nodal Officer (SNO) nirok sandianiko dakgen

1. **A’a damsanon nokdang bange game ge’e cha’ode nokdang ge’antian ia scheme- ni namgniko man’genma?Iako man’na ong’ode nokdangni manderang baita tangka paisa rangko ia schemeni ning’ao dakchakaniko man’gen?**

Schemeni niam gita nokdangni mande sakantian ia schemeni dakchakaniko man’gen aro bilsio tangka 6000/- koba man’gen.

1. **Pilak tangka paisa man’na nanggiparangko ia schemeni ning’ao seokako man’gipa nokdangrangni account-o altuen napaigenma?**

Hoe man’gen, Je nokdangrangan seokako man’achim uamangni accounto tangka paisa rang napgen.

1. **Jean seokako man’ahachim uamang bank accountko on’a nangchongmotgenma?**

Hoe nanggen, je game cha’giparang seokako man’ahachim uamang bank account baksana aadhaar numbor ko on’chapna gita nanggen jedakode uamang tangka paisarangko altuen watatna gita man’gen. Jemangan bank account rangko on’ja uamang man’gniko man’jawa.

1. **Ia scheme-ko man’na gita aadhaar- ko on’na nangchongmotama?**

Skanggipa bak-ko 01.12.2018-31.03.2019 man’na gita aadhaar numbor- ko nangjawa indiba gnigipa bak-ko 01 .04.2019-31 .07.2019 man’na gita aadhaar numborko nanggen aro gitamgipa bak-ko 01.08.2019-o man’naba aadhaarko on’a nanggen. Sorkari 30.01.2019 tarik-oni aadhaar-ko on’a nangchongmotjawa ine donangaha.Indiba 01.12.2019 tarikoni-de chu’gimik bak-ko man’na gita aadhaar- ko nangchongmotgen. Je a’dokon jekai Assam, Meghalaya aro Jammu and Kashmir- rangona aadhaar jaman sokbachim uamangna 31.03.2020 tarikona aadhar-ko submit ka’na gita somoi on’aha.

1. **A’dok/UT-o jemangan seokako man’ahachim uamangni bimungrangko PM KISAN portal-o gadang ba tok -ni gita mesokna man’genma?**

Hoe man’gen. A’dok/UT-o jemangan seokako man’ahachim uamangni bimungrangko PM KISAN portal-ogadang ba tok ni gita mesokna man’gen. Jemangan a’dok/UT- ni gita seokako aro ra’chakako man’aha uamang man’na nanggnirangko joljol man’gen.

1. **Jemangan jilao donge game ge’e cha’engachim uamangba ia schemeni namgniko man’genma?**

Jemangan songo ba jilao game ge’e cha’engachiim uamangni man’ani mamung dingtangrikani dongjawa aro ge’gni dolan ia schemeni dakchakaniko man’gen.

1. **Je’mangan a’a chonna donga uamangba ia scheme-ni namgniko man’genma?**

Jemangan a’a chona aro game cha’na gita a’arang dongja uamang ia scheme ni dakchakaniko man’jawa.

1. **Man’gnigiparangna nanganirangko on’a mai cholrango pangchake niamni gita koborangko/ parakataniko dakgen?**

A’dok/UT sorkari man’gnigiparangna nanganiko on’a jakgitele chanchie niamni gita koborrangko/parakataniko dakgen.

1. **Chonchongipa bi’sarangko ia scheme ni ning’o niam ni gita bilsi sokaha ine segatani bon’ kamgipa tarik- ara basako?**

Chonchongipa bi’sarangko ia scheme ni ning’o niam ni gita bilsi sokaha ine segatani bon’ kamgipa tarik- ara 01.02.2019 ong’a.

1. **Je game cha’giparang a’a donggipao game cha’gija gipin dakgipa cholrangko dake cha’ode uamangba ia scheme ni dakchakaniko man’genma?**

Manjawa, jemangan game cha’gija gipin dakgipa cholrangko dake cha’engachim uamang ia scheme ni dakchakaniko man’jawa.

1. **Seokako man’giparangna maidake man’ gnigipa bak rangko watatgen?**
2. A’dok/UT sorkari dintangmancha web- portal www.pmkisan.gov.in -ko seokako man’giparangna nangchongmotgipa nanganirangko gapatna gita ku’liaha.
3. Seokako man’gipa game cha’giparang uamangni pilak on’na nanggiparangko songni Patwaris, revenue officials ba gipin designated officers / agencies- o joma ka’na nanggen
4. Nodal Officers jemangan A’dok / UT sorkarini gita seokako man’aha Block/ Taluk/District level-o uamang nianiko dakgen aro uni jaman State Nodal Officers (SNOs) ona watatgen.
5. State Nodal Officers (SNOs) changsatai datarangko nipiltaianiko dakgen aro uni jamano dol ni gita somoi ni kri portalo watatgen.
6. State Nodal Officers (SNOs) ni upload ka’atgipa datako multi-level verification-na National lnformatics Centre (NlC), the Public Finance Management System (PFMS) aro bank rang ona watatgen.
7. Verified/ validated data-o pangchake SNOs Request For Transfer (RFT) of fund- o tangkarangko watatna gita mol’molatgen aro soi ka’anikoba dakanggen. Jemangan dakchakaniko man’na gita seokako man’aha uamang dol-ni kri chu’gimik tangkarangko man’gen aro ia pilakkon portalo upload ka’atgen.
8. RFT- o pangchake PFMS Fund Transfer Order (FTO)- ko on’atgen
9. FTO pangchake the Department of Agriculture, Cooperation & Farmers Welfare FTO- o janapgimin gita chu’gimik tangkararangko watatna gita sanction orderko on’atgen.
10. Man’gnigiparangni tangka paisarangko bank account- o chipatgen jemangan destination bank- o donga aro ia tangka paisa rangko on’gipara accredited bank of Department aro A’dok/ UT sorkarni bank rang ong’a aro uamang PFIM portal rangko jakkale on’enga. Destination bank ian Schedule Bank, Post office, Rural Bank, Cooperative Bank aro dingtang dingtang tangka on’gipa bank rang ong’a. Pilak tangka paisa watatgipako nirok sandigipara National Payment Corporation of lndia (NPCI) ong’a.
11. **Je game ge’e cha’giparangni bimungrang ia schemeni ning’ao dongachim indiba dingtang dingtang a’selni gimin tangka paisa man’na nanggnirangko jabrini gisepo man’jachim uamangba jamano ia tangkarangko man’genma?**

Hoe man’gen. Jemangan seokako man’aha aro bimungrangko PM- Kisan portalo A’dok/ UT sorkari upload ka’aha jabri ni gisepo, uamangni pilak man’na nanggnirangko jamanno man’pilgen. Ja briniko man’na nanggipa tangka paisarangko uamang dingtang dingtang a’selrangchi manjaode, uamang mai obosta ba a’selrangni gimin man’jaenga uko nigrikani jamano uamang tangka paisarangko man’gen. Jekai seoka man’gipa game cha’giparangni bimungrangko PM-KISAN portalo jabrini gisepo December 2018- March 2019- o upload ka’ ode uamang tangkarangko ia bak December 2018- March 2019- oniko man’gen. Apsandake uamangni bimungrangko jabrini gisepo April- July 2019- o upload ka’ode uamangba tangka man’ na nangniko ia bak April- July 2019 oniko man’ gen.

Seokako man’gipa banga manderang December 2018- March 2019 aro April- July 2019- niko tangka paisarangko man’aha indiba uamang August- November 2019- nikode man’kuja. Ia ja’brini

gisepo tangkako man’jani japangara man’gnigipa pilakan Aadhaar ko on’na nangchongmotgen ine tariaha. Indiba banga a’dok/ UT sorkari aadhaarko somoi gita bi’aprangona sokatna man’jae chu’sokjaha. Uni gimin A’songni sorkari 30th November- ona ra’doaha. Adok/ UT sorkari Aadharni kamko chugimik 30th November 2019,- o matchotna nanggen ine agannaha jedakode uamang jabri ni bak-ko December 2019- March 2020 niko man’gen. Assam, Meghalaya aro Jammu and Kashmir a’doknade aadhaarko 31st March 2020 tarik onade nang’jawa ine parakataha indiba ua somoi mitingo pilak seokako man’gipa manderang aadhaar ko tarina gita an’tangtangko bimung segattokna nanggen aro aadhaarko tarimano ia scheme-ko man’na gita on’chapna nanggen.